armvectores/hy_wikipedia_2023 huggingface dataset:
Չանդ Բաորի

Չանդ Բաորի (հինդի՝ चाँद बावड़ी), սանդուղքավոր ջրհոր, հնագույն ճարտարապետական կառույց Հնդկաստանում։ Ջրհորի խորությունը ավելի քան 30 մետր է։ Կառուցվել է Ջայպուրից ոչ հեռու՝ Աբհաների գյուղում, Հնդկաստանի Ռաջաստհան նահանգում։


== Ակնարկ ==
Աբհաներին գյուղ է Հնդկաստանի Ռաջաստան նահանգի դաոսական շրջանում։ Այն գտնվում է Ջայպուրից 95 կմ հեռավորության վրա, Ջայպուր-Ագրա ճանապարհին։
Աբհաներիի սկզբնական անունը եղել է Աբհա Նագրի, որ նշանակում է «պայծառության քաղաք», բայց սխալ արտասանության պատճառով անունը փոխվել է։ Այժմ քաղաքը վերածվել է ավերակների, բայց այն համարվում է տեսարժան վայր ամբողջ աշխարհի զբոսաշրջիկների համար։ Չանդ Բաորին գտնվում է Հարշատ Մատա տաճարի դիմաց և կառուցվել է 800 թվականին։
Չանդ Բաորին բաղկացած է 3500 նեղ աստիճաններից, շուրջ 13 հարկերից։ Այն գետնի տակ տարածվում է մետ 30 մետր (100 ֆուտ), որն էլ դարձնում է նրան ամենամեծ և ամենախոր ջրհորներից մեկը Հնդկաստանում։


== Պատմությաուն ==
Չանդ Բաորին համարվում է ամենահին և առավել գրավիչ տեսարժան վայրը Ռաջաստանում։ Այն կառուցել է Չաուհան դինաստիայի Չանդա թագավորը 800-ից 900 թվականների ընթացքում, և ավարտից հետո ձոնվել է ուրախության և երջանկության աստվածուհի Հաշատ Մատաին։
Ռաջաստան նահանգը շատ չորային է, ուստի Չարդ Բաորիի մշակումը և վերջնական կառուցվածքը կոչված էր պահպանելու այնքան ջուր որքան հնարավոր է։ Ջրհորի ներքևի հատվածում օդը 5-ից 6 աստիճան ավելի ցածր է քան վերևում, ինչի պատճառով էլ Չարդ Բաորին համայնքի կողմից օգտագործվում էր որպես տեղի բնակիչնեորի հավաքատեղի շատ շոգ եղանակներին։ Ջրհորի մի կողմում կա տաղավար և հանգստի սենյակ թագավորական ընտանիքի համար։


== Լրատվամիջոցներ ==
Չանդ Բաորին եղել է մի շարք ֆիլմերի նկարահանման վայր, ինչպիսիք են՝ Անկումը (The Fall), Լաբիրինթոս (Bhool Bhulaiyaa), Սև ասպետի ընդվզումը (The Dark Knight Rises) և Հյուրանոց «Նարգիզ», Լավագույնը էկզոտիկներից (Best Exotic Marigold Hotel):


== Ծանոթագրություններ ==


== Արտաքին հղումներ ==
Chand Baori Abhaneri
Իլյինսկի (Եգորլիկսկի շրջան)

Իլյինսկի (ռուս.՝ Ильинский), գյուղակ (խուտոր) Ռուսաստանի Դաշնության Ռոստովի մարզի Եգորլիկսկի շրջանում։ Մտնում է Իլյինսկի գյուղական համայնքի կազմի մեջ։
Ռոկա Պիա

Ռոկա Պիա (իտալերեն՝ Rocca Pia), կոմունա Իտալիայում, գտնվում է Աբրուցո մարզի Լ'Աքվիլա գավառում։
Բնակչությունը կազմում է 189 մարդ (2005 թվականի տվյալներով)։ Խտությունը՝ 4,2 մարդ/կմ²։ Տարածքը՝ 45 կմ²։ Փոստային ինդեքս՝ 67030։ Հեռախոսային կոդ՝ 0864։
Բնակավայրի տոնը նշվում է մարտի 19-ին։


== Արտաքին հղումներ ==
http://www.roccapia.com/new/ Archived 2008-12-05 at the Wayback Machine.


== Ծանոթագրություններ ==
Սուրբ Գրիգոր Լուսավորիչ վանք (այլ կիրառումներ)

Սուրբ Գրիգոր Լուսավորիչ վանք կարող է վերաբերվել.

Սուրբ Գրիգոր Լուսավորիչ վանք, վանք Մեծ Հայքի Տուրուբերան նահանգի Ապահունիք գավառի Մանազկերտ քաղաքում։
Սուրբ Գրիգոր Լուսավորիչ վանք, վանք Մեծ Հայքի Վասպուրական նահանգի Գողթան գավառում։
Սուրբ Գրիգոր Լուսավորիչ վանք, վանք Լոռու մարզի Դսեղ գյուղում։


== Տես նաև ==
Սուրբ Գրիգոր Լուսավորիչ եկեղեցի (այլ կիրառումներ)
Երջանկություն (ֆիլմ)

Անվան այլ կիրառումների համար տե՛ս՝ Երջանկություն (այլ կիրառումներ)Երջանկություն, 1990 թվականին Հայֆիլմ կինոստուդիայում (ՀԽՍՀ պետավտոտեսչության պատվերով) նկարահանված հայկական ֆիլմ։


== Սյուժե ==
Տիկին Արաքսյան սոսկ անձնական հարստությունն է երջանկություն համարում, սեփական ավտոմեքենա ունենալը, որի ձեռքբերման համար պատրաստ է զրպարտել շրջապատի մարդկանց։


== Դերերում ==
Ջ. Բաբայան, Ն. Գևորգյան


== Ծանոթագրություններ ==
Հայաստանի Հանրապետության ֆիզիկական կուլտուրայի և սպորտի վաստակավոր գործիչների ցանկ

Ստորև ներկայացված է Հայաստանի Հանրապետության ֆիզիկական կուլտուրայի և սպորտի վաստակավոր գործիչների ցանկը։ Ներկայացված են միայն այն անձինք, ում պատվավոր կոչումը շնորհվել է Հայաստանի Նախագահ Սերժ Սարգսյանի կողմից (2008 թ. ապրիլի 9-ից առ այսօր)։ Մինչ այդ կոչումը ստացածների ցանկը կտեղադրվի տվյալների ձեռքբերումից հետո։ 


=== 2008 թվական ===


=== 2009 թվական ===


=== 2010 թվական ===


=== 2011 թվական ===


=== 2012 թվական ===
Կոչումը չի շնորհվել։


=== 2013 թվական ===


=== 2014 թվական ===


=== 2015 թվական ===


== Ծանոթագրություններ ==
Պոդգորոդնոե

Պոդգորոդնոե (ուկրաիներեն՝ Підгородне), քաղաք Ուկրաինայի Դնեպրոպետրովսկի մարզի Դնեպրոպետրովսկի շրջանում։ Բնակավայրը նախկինում նաև անվանվել է Բոգորոդիցկոե։
2001 թվականի տվյալներով Պոդգորոդնոե քաղաքում բնակվում էր 17 778 մարդ։ Բնակավայրը զբաղեցնում է 99,13 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
276

276 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 276 թվականն է, 
III դարի 76-րդ տարին։


== Դեպքեր ==


== Ծնունդներ ==


== Մահեր ==
Փոփ երաժշտություն

Փոփ երաժշտություն (անգլ.՝ popular՝ հանրահայտ բառի կրճատ տարբերակը), հանրամատչելի երաժշտության ժանր, որը ձևավորվել է 1950-ականներին՝ բխելով ռոքնռոլ ոճից։ «Հանրամատչելի երաժշտություն» և «փոփ երաժշտություն» Տերմինաբանության մեջ «հանրամատչելի երաժշտություն» և «փոփ երաժշտություն» արտահայտությունները երբեմն օգտագործվում են որպես հոմանիշներ, չնայած, որ առաջինը նկարագրում է ցանկացած երաժշտական ժանր, որն ընդունվում է հասարակության լայն զանգվածների կողմից, այնինչ երկրորդն իրենից ներկայացնում է առանձնահատուկ երաժշտաոճ։
Փոփը կարող է իր մեջ պարունակել բաղադրիչներ այլ երաժշտական ոճերից։ Հայկական իրականության մեջ վերջին ժամանակներում խոսվում է փոփացված ռաբիսի մասին, որը նույնպես ավելի շատ քննադատվում է ռաբիս ոճը չսատարողների կողմից։


== Ծանոթագրություններ ==


== Արտաքին հղումներ ==
Փոփ ոճի մասին Allmusic կայքում (անգլերեն)
Չեդվիկ

Չեդվիկ (նորվ.՝ Chadwickryggen), լեռնագագաթ Նորվեգիայի Սվալբարդ կղզեխմբի Արևմտյան Շպիցբերգեն կղզում։ Ունի 1640 մետր բարձրություն և հանդիսանում է բարձրությամբ կղզեխմբի չորրորդ լեռը։
Չեդվիկ լեռը գտնվում է Նյու-Ֆրիսլանդ թերակղզում, Վեիդֆյորդից արևմուտք։
Լեռն իր անվանումը ստացել է ի պատիվ անգլիացի ֆիզիկոս Ջեյմս Չադվիկի (1891—1974):


== Ծանոթագրություններ ==


== Արտաքին հղումներ ==
"Geographical survey. Fjords and mountains". Statistics Norway. 22 October 2009. (անգլ.)
Տրակ Ռոբինսոն

Լեոնարդ  Յուջին «Տրակ» Ռոբինսոն (անգլ.՝ Leonard Eugene "Truck" Robinson; հոկտեմբերի 4, 1951(1951-10-04), Ջեքսոնվիլ, Ֆլորիդա, ԱՄՆ), ամերիկացի պրոֆեսիոնալ բասկետբոլիստ։


== Խաղացողի կարիերա ==
Խաղացել է ծանր հարձակվողի դիրքում։ Սովորել է Տենեսիի համալսարանում, իսկ 1974 թվականի ԲԱԱ դրաֆթի ժամանակ ընտրվել է «Վաշինգտոն Վիզարդս» ակումբի կողմից, 22-րդ համարի ներքո։ Հետագայում հանդես է եկել «Ատլանտա Հոքս», «Նյու Օռլեանս Ջազ», «Ֆինիքս Սանս» և «Նյու Յորք Նիքս» ակումբների կազմում։ ԲԱԱ-ում անցկացրել է ընդամենը 11 մրցաշրջան։ Երկու անգամ մասնակցել է ԲԱԱ բոլոր աստղերի խաղին (1978 և 1981): Մեկ անգամ ներառվել է ԲԱԱ բոլոր աստղերի առաջին հավաքականի մեջ (1978)։ 1978 թվականին Ռոբինսոնը դարձել է ԲԱԱ ամենամյա առաջնության անդրադարձների առաջնորդ, ինչպես նաև նա առաջնորդում էր հարթակի վրա անցկացրած ժամանակով։  ԲԱԱ ընդհանուր կարիերայի ընթացքում Ռոբինսոնը անցկացրել է 772 խաղ, որոնցում հավաքել է 11 988 միավոր, կատարել է 7267 անդրադարձ, 1348 փոխանցում, 533 խլում և 510 կասեցում։


== ԲԱԱ կարիերայի ցուցանիշներ ==


=== Ամենամյա մրցաշրջան ===


=== Փլեյ-Օֆ ===


== Ծանոթագրություններ ==


== Արտաքին հղումներ ==
Ցուցանիշները Basketball-Reference.com կայքում(անգլ.)
Ցուցանիշները NBA.com կայքում(անգլ.)
Տատյանովկա (գյուղ, Բերեզնեգովատոեի շրջան)

Անվան այլ կիրառումների համար տե՛ս՝ ՏատյանովկաՏատյանովկա (ուկրաիներեն՝ Тетянівка), գյուղ Ուկրաինայի Նիկոլաևի մարզի Բերեզնեգովատոեի շրջանում։ Հիմնադրվել է 1795 թվականին։
2001 թվականի տվյալներով Տատյանովկա գյուղում բնակվում էր 269 մարդ։ Բնակավայրը զբաղեցնում է 0,289 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էնջաբունջակ

Էնջաբունջակ, գետ Հայկական լեռնաշխարհում, Արաքսի ավազանում։ Հիշատակում է Ատրպետը։


== Ծանոթագրություններ ==
Տերեշոկ

Տերեշոկ (ռուս.՝ Терешок), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 51 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յալչին Ադիգյոզալով

Յալչին Վասիֆ օղլի Ադիգյոզալով (ադրբ.՝ Yalçın Vasif oğlu Adıgözəlov, նոյեմբերի 4, 1959(1959-11-04), Բաքու, Ադրբեջանական ԽՍՀ, ԽՍՀՄ),  ադրբեջանցի դիրիժոր, Բաքվի երաժշտական ակադեմիայի պրոֆեսոր, Ադրբեջանի Հանրապետության ժողովրդական արտիստ (14 սեպտեմբեր, 2012);


== Կենսագրություն ==
Յալչին Ադիգյոզալովը ծնվել է 1959 թվականին Բաքվում։ Նա ադրբեջանցի կոմպոզիտոր Վասիֆ Ադիգյոզալովի որդին է։ Նա ստացել է իր առաջին կրթությունը Բյուլ-բյուլի անվան միջնակարգ դպրոցում։ 1982 թվականին ավարտել է Բաքվի երաժշտական ակադեմիան։ 1983 թվականին ընդունվել է Ն. Ա. Ռիմսկի-Կորսակովի անվան Սանկտ Պետերբուրգի պետական կոնսերվատորիա։ 1984-1989 թվականներին կրթությունն է ստացել Լենինգրադի կոնսերվատորիայում հայտնի դիրիժոր ՛Ի.Ա. Մուսինի դասարանում։ Կոնսերվատորիայի ավարտելուց հետո վերադարձել է Բաքու։ Բաքու վերադառնալուց հետո նա սկսեց գործել որպես դիրիժոր պետական ֆիլհարմոնիայի Ու.Հաջիբեկովի անվան Ադրբեջանի պետական սիմֆոնիկ նվագախմբում։ 1991-1992 թվականներին նա փորձն է անցել Վիեննայի երաժշտական ակադեմիայում։ Յալչին Ադիգյոզալովը 1991 թվականից մինչև 1998 թվականը եղել է Ուզեիր Հաջիբեկովի անվան Ադրբեջանի պետական սիմֆոնիկ նվագախմբի գեղարվեստական ղեկավար և գլխավոր դիրիժոր։ 2001 թվականից Ադիգյոզալովը հանդիսանում է Ստամբուլի օպերայի և բալետի թատրոնի դիրիժորը։
1997 թվականից սկսած զբաղվել է մանկավարժական գործունեությամբ։ Բաքվի երաժշտական ակադեմիայի դոցենտն է։ 2000 թվականից Յալչին Ադիգյոզալովը Բաքվի երաժշտական ակադեմիայի պրոֆեսորն է։
2012 թվականի սեպտեմբերի 14-ին արժանացվել է Ադրբեջանի Հանրապետության ժողովրդական արտիստի կոչմանը։


== Ծանոթագրություններ ==
Մուկտար Դիակաբի

Մուկտար Դիակաբի (ֆր.՝ Mouctar Diakhaby, դեկտեմբերի 19, 1996(1996-12-19), Վանդոմ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Վալենսիայի կազմում։ Խաղում է կենտրոնական պաշտպանի դիրքում։


== Ակումբային կարիերա ==


=== Օլիմպիկ Լիոն ===
Դիակաբին Օլիմպիկ Լիոնի ակադեմիայի սան է։ 2016 թվականին տեղափոխվել է Լիոնի առաջին կազմ։ Իր պրոֆեսիոնալ դեբյուտը Դիակաբին նշեց 2016 թվականի սեպտեմբերի 10-ին՝ Բորդոյի դեմ խաղում։ Իր առաջին պրոֆեսիոնալ գոլը խփեց 2016 թվականի նոյեմբերի 30-ին՝ Նանտի դեմ խաղում։ Եվրոպական առաջնություններում իր դեբյուտը նշեց 2016 թվականի հոկտեմբերի 18-ին՝ Յուվենտուսի դեմ խաղում։ Իր առաջին գոլը եվրոգավաթներում Դիակաբին խփեց 2017 թվականի փետրվարի 23-ին՝ Եվրոպայի Լիգայի ԱԶ Ալկմարի դեմ խաղում։ Նա գոլի հեղինակ դարձավ նաև Եվրոպայի Լիգայի 1/8 եզրափակչի Ռոմայի դեմ երկու խաղերում։ 2017 թվականի հոկտեմբերի 1-ին ֆրանսիացին գոլ խփեց Անժեի դեմ խաղում, իսկ հանդիպումն ավարտվեց 3-3 հաշվով։ Օլիմպիկ Լիոնի կազմում Դիակաբին անցկացրեց 55 հանդիպում՝ դառնալով 7 գոլի և 2 գոլային փոխանցման հեղինակ։


=== Վալենսիա ===
2018 թվականի հուլիսի 28-ին Դիակաբին 5 տարվա պայմանագիր կնքեց Վալենսիայի հետ։ Ակումբը նրա համար վճարեց 15 միլիոն եվրո։ Իր դեբյուտը Լա Լիգայում նշեց օգոստոսի 20-ին՝ փոխարինելով Էզեկիել Գարային Ատլետիկո Մադրիդի դեմ խաղում։ Իր առաջին գոլը Դիակաբին խփեց դեկտեմբերի 8-ին՝ Սևիլյայի դեմ խաղում։ 2019 թվականի հունվարի 29-ին՝ Իսպանիայի գավաթի Խետաֆեի դեմ խաղում ֆրանսիացին պահեստայինների նստարանին նստած ժամանակ ստացավ կարմիր քարտ ոչ սպորտային պահվածքի համար՝ որակազրկվելով 4 խաղով։ Իր առաջին մրցաշրջանում Դիակաբին անցկացրեց 38 հանդիպում՝ դառնալով 3 գոլի հեղինակ, իսկ Վալենսիան հաղթեց Իսպանիայի գավաթը՝ եզրափակչում 2-1 հաշվով պարտության մատնելով Բարսելոնային։


== Միջազգային կարիերա ==
Դիակաբին ունի Գվինեայի քաղաքացիություն և իրավասու է ներկայացնել Գվինեայի ազգային հավաքականը։ Այնուամենայնիվ, նա հանդես է եկել Ֆրանսիայի երիտասարդական հավաքականների կազմում։ 2015 թվականի հուլիսին նա մինչև 19 տարեկանների հավաքականի կազմում մասնակցեց Եվրոպայի առաջնությանը՝ անցկացնելով 4 հանդիպում և գոլի հեղինակ դառնալով խմբային փուլի Հունաստանի դեմ խաղում։ Ֆրանսիան հասավ մրցաշարի կիսաեզրափակիչ, որտեղ 2-0 հաշվով պարտվեց Իսպանիային։


== Կարիերայի վիճակագրություն ==


=== Ակումբային վիճակագրություն ===
2019 թվականի օգոստոսի 19-ի դրությամբ


== Նվաճումներ ==


=== Ակումբային ===
Վալենսիա

Իսպանիայի գավաթ. 2018–19


== Ծանոթագրություններ ==


== Արտաքին հղումներ ==
Դիակաբիի պաշտոնական Տվիտերի էջը
Դիակաբիի պաշտոնական Ինստագրամի էջը
Դիակաբին transfermarkt-ում
Դիակաբին soccerbase.com-ում
Դիակաբին WhoScored.com կայքում
Դիակաբին Վալենսիայի պաշտոնական կայքում
Դիակաբին Լիգա 1-ի պաշտոնական կայքում
Դիակաբին ՈՒԵՖԱ-ի պաշտոնական կայքում
Դիակաբին Ֆրանսիայի ֆուտբոլի ֆեդերացիայի կայքում Archived 2017-05-10 at the Wayback Machine.
Նինա Ասատուրովա

Նինա Ալեքսանդրի Տեր-Ասատուրովա (1874, Թիֆլիս, Կովկասի փոխարքայություն, Ռուսական կայսրություն - անհայտ), հայազգի երգչուհի, սոպրանո։


== Կենսագրություն ==
Նինա Ասատուրովան ծնվել է 1874 թվականին, Թիֆլիս քաղաքում։ Երգեցողություն է սովորել Թիֆլիսի երաժշտական դպրոցում, որից հետո ուսումը շարունակել է Սանկտ Պետերբուրգի կոնսերվատորիայում և այն ավարտել 1897 թվականին (Կ. Ֆեռնի-Ջիրալդոնիի և Օ. Պալեչեկի դասարաններ)։
1896 թվականին Սանկտ Պետերբուրգ Միխայլովսկի թատրոնում առաջինն է կատարել Ջենովևայի դերերգը (Ռոբերտ Շումանի «Ջենովևա»)։
Երգչուհու դերերգերից են նաև՝ Գորիսլավա (Միխայիլ Գլինկայի «Ռուսլան և Լյուդմիլա»), Նատաշա, Դոննա Աննա (Ալեքսանդր Դարգոմիժսկուի «Ջրահարս », «Քարե հյուրը», Քսենյա (Մոդեստ Մուսորգսկու «Բորիս Գոդունով»), Մաշա (Է. Ֆ. Նապրավնիկի «Դուբրովսկի»), Լիզա, Մարիա, Տատյանա (Պյոտր Իլյիչ Չայկովսկու «Պիկովայա դամա», «Մազեպա», «Եվգենի Օնեգին»), Վալենտինա (Ջակոմո Մեյերբերի «Հուգենոտներ»), Աիդա, Դեզդեմոնա (Ջուզեպե Վերդիի «Աիդա», «Օթելլո»)։
Երգչուհին համերգներով հանդես է եկել Պերմ, Կազան, Սարատով, Մոսկվա, Թիֆլիս և այլ քաղաքներում։ Նա համագործակցել է դիրիժորներ Ա. Պ. Ասլանովի, Ե. Ե. Պլոտնիկովի, Ա. Ա. Էյխենվալդի հետ։ Ըստ մասնագետների՝ Ասատուրովան աչքի է ընկել ձայնի հաճելի տեմբրով և հնչողությամբ, վոկալ տեխնիկայի բարձր մակարդակով, բեմական վարպետությամբ։


== Գրականություն ==
Пружанский А. М. Отечественные певцы. 1750—1917: Словарь. Часть первая — М., 1991. С. 32
Словарь сценических деятелей. — СПб., 1898. Вып. 1. С. 25


== Ծանոթագրություններ ==


== Արտաքին հղումներ ==
Асатурова Нина Александровна
Լեզուների միջազգային տարի

ՄԱԿ-ի Գլխավոր ասամբլեան 2008 թվականը հայտարարել է Լեզուների միջազգային տարի՝ ՅՈՒՆԵՍԿՕ-ի բանաձևին համապատասխան։ Բանաձևում վերահաստատվել է նաև ՄԱԿ-ի վեբ-կայքի 6 պաշտոնական լեզուների միջև լիակատար հավասարության հասնելու անհրաժեշտությունը։
Տարվա հիմնական խնդիրներն են լեզվաբանական բազմազանության խնդիրների հասցեագրումը (մշակութային բազմազանության համատեքստում), բոլոր լեզուների նկատմամբ պատշաճ ուշադրությունը, ինչպես նաև բազմալեզվությունը։ Բանաձևում արծարծվել են նաև ՄԱԿ-ում ծագած լեզվական հարցերը։
2008 թվականի փետրվարի 21-ին՝ Մայրենի լեզվի միջազգային օրը, ՅՈՒՆԵՍԿՕ-ն ձեռնամուխ եղավ տարվա խնդիրների կատարման համակարգմանը։
Բացի ՅՈՒՆԵՍԿՕ-ի կողմից անցկացվող պաշտոնական միջոցառումներից, տարբեր ազգային, ակադեմիական և ոչ կառավարական կազմակերպություններ ներկայացրել են տարբեր միջոցառումներ, վեբ-էջերի տեղադրում և տարվա խնդիրների պահպանում։ ՅՈՒՆԵՍԿՕ-ի կայքում անհատներն ու կազմակերպությունները տեղադրել են նման նախագծերի ցանկ։


== Տես նաև ==
Բնիկ ժողովուրդների լեզուների միջազգային տարի (2019)


== Ծանոթագրություններ ==


== Արտաքին հղումներ ==
UNESCO gateway page: «2008, International Year of Languages — Languages matter!»
U.N. gateway page: «International Year of Languages»
ICVWiki page on «World Network for Linguistic Diversity» (Maaya) which includes a calendar of events for IYL
Support for International Year of Languages 2008
Իրինա Դանիելյան

Իրինա Լեոնիդի Դանիելյան (մարտի 31, 1965(1965-03-31), Երևան, Հայկական ԽՍՀ, ԽՍՀՄ), հայ դերասանուհի։


== Կենսագրություն ==
Իրինա Դանիելյանը ծնվել է 1965 թվականին, Երևանում։ 1981 թվականին ավարտել է Երևանի Շևչենկոյի անվան միջնակարգ դպրոցը։ 1981-1985 թվականներին սովորել է Երևանի Ռոմանոս Մելիքյանի անվան երաժշտական ուսումնարանում, միաժամանակ՝ Երևանի Կամերային թատրոնի ստուդիայի դպրոցում։ 1987 թվականից Երևանի պետական Կամերային թատրոնի դերասանուհի, 1995-1998 թվականներին Հայաստանի Երգի պետական թատրոնում եղել է երգչուհի և հանդիսավար։ 1996 թվականին մասնակցել է «Խաթաբալադա» ներկայացման բեմադրության աշխատանքներին և ֆիլմի նկարահանումներին։


== Դերեր ==


=== Ներկայացումներ ===
«Հայկ»
«Կաբարե»
«Հասարակ համերգ»
«Նազար»
«Մեա Կուլպա»
«Ջին ջան», 2012


=== Ֆիլմեր ===
«Մեր բակը 2»
«Պահանջվում է գումար» (հեռուստասերիալ, Արմենիա հեռուստաընկերություն)
«Ջեմիկը» (հեռուստաֆիլմ, Շանթ հեռուստաընկերություն)
«Վերվարածները ընտանիքում 4» (հեռուստասերիալ, Շանթ հեռուստաընկերություն)
«Ընտանյոք հանդերձ» (հեռուստասերիալ), 2015
«Կարմիր խնձորներ», 2016


== Նախագծեր ==
«Մեր այբբենարանը» (մասնակցել է նախագծի 9 մասերի ստեղծմանը)
«Աստղային պատերազմներ» («Արմենիա» հեռուստաընկերություն)
«10 պակաս» և «Դանիելյան + Դանիելյան» («Հայ TV» հեռուստաընկերություն)
«Մեր մեջ ասած» (Հայաստանի Հանրային Հեռուստաընկերություն)


== Ընտանիք ==
Եղել է Հրանտ Թոխատյանի կինը։ Ունի մեկ որդի։


== Ծանոթագրություններ ==


== Արտաքին հղումներ ==
Հարցազրույց դերասանուհի Իրինա Դանիելյանի հետ
Իլինսկի Պոգոստ (գյուղ, Օրեխովո-Զուևսկի շրջան)

Իլինսկի Պոգոստ (ռուս.՝ Ильинский Погост), գյուղ Ռուսաստանի, Մոսկվայի մարզի Օրեխովո-Զուևսկի շրջանի կազմում։
Բնակչությունը 2005 թվականին գրանցված տվյալներով կազմում էր 1700 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դունկան (գետ)

Դունկան (անգլ.՝ Duncan River), գետ, որը գտնվում է կանադական նահանգի հարավ-արևելքում՝ Բրիտանական Կոլումբիայում։ Կուտենեյի ամենամեծ վտակներից է, որը իր հերթին նաև հանդիսանում է Կոլումբիայի վտակը։ Գետի երկարությունը կազմում է 206 կմ, իսկ ավազանի տարածքը՝ 2443 կմ²։
Դունկան գետը սկիզբ է առնում Դոուսոն լեռան մոտակայքից, և հարավային ուղղությամբ հոսում է Սելկերկ և Պյորսելլ լեռնաշղթաների միջով։ Գետը հոսում է Դունկան լճով, միակ լիճը, որի մակարդակը բարձրացած է եղել Դունկանի ամբարտակի շինության հաշվին։ Ամբարտակից ներքև գետը ընդունում է իր գլխավոր վտակը՝ Լարդո գետը։ Թափվում է Կուտենեյ լճի հյուսիսային մասում։ Դունկան Գետը անվանվել է Ջոն Դունկանի պատվին, որը 1866 թվականին Կուտենեյ Լենդի շրջանի գաղութային օրենսդրական խորհրդի թեկնածուներից էր։ Որոշ նախկին քարտեզների վրա Դուկնան լիճը գրված էր որպես «Վերին Կուտենեյ» կամ «Խաուզեր», սակայն 1912 թվականից սկսած «Դունկան» անվանումը սկսեց գերիշխել։
Մինչև լճի ամբարտակի շինությունը Դունկանի վրա զարգացած էր նավագնացությունը, որը հիմնականում օգտագործվում էր հովտի՝ հանքարդյունաբերության և անտառարդյունաբերության կարիքների համար։
Դունկանի ամբարտակը կառուցվել է 1967 թվականին Կոլումբիա գետի պայմանագրի շրջանակներում։
Մինչև ամբարտակի շինությունը, լիճը ուներ 25 կմ տարածականություն։ Հիմա ջրամբարի երկարությունը 45 կմ է։ Էլետրոէներգիայի արտադրում Դունկանի ամբարտակում չի կատարվում, քանի որ այն կառուցվել է, որպեսզի կարգավորի ջրի մակարդակը և պաշտպանի հեղեղումներից։


== Ծանոթագրություններ ==
Լոննի

Լոննի (ֆր.՝ Lonny), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 491 մարդ, բնակչության խտությունը` 104.69 մարդ/կմ²։ Բնակավայրը զբաղեցնում է 4.69 կմ² տարածք։


== Աշխարհագրություն ==
Գտնվում է Փարիզ քաղաքից 195 կմ հյուսիս-արևելք, Շալոն ան Շամպայն քաղաքից 100 կմ հյուսիս, Շառլվիլ Մեզիեր քաղաքից 11 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 381 աշխատունակ (15-64 տարեկան) բնակիչ, որոնցից ակտիվ էին 294-ը, իսկ ոչ ակտիվները` 87։ Ակտիվության ցուցանիշը կազմում է 77,2 %։ 294 աշխատունակ մարդկանցից աշխատել է 263 անձ (141 տղամարդ և 122 կին)։ Գործազուրկ են եղել 31 անձ (16 տղամարդ և 15 կին)։ 87 անաշխատունակներից 27-ը եղել են աշակերտներ կամ ուսանողներ, 25-ը` թոշակառուներ, իսկ 35-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կանդավայի շրջան

Կանդավայի շրջան (լատիշ․՝ Kandavas novads), վարչատարածքային միավոր Լատվիայի արևմուտքում, գտնվում է պատմական Կուրզեմե մարզում։ Երկրամասը ներառում է վեց շրջաններ և Կանդավան քաղաքը, որը համարվում է շրջանի կենտրոնը։
Սահմանակից է Կուլդիգայի, Տալսիի, Յաունպիլսի, Բրոցենի և Սալդուսի շրջաններին։
2010 թվականի հունվարի 1-ի տվյալներով բնակչությունը կազմել է 9897 մարդ ։ Տարածքի մակերեսը կազմում է 649 կմ² ։
Տարածաշրջանը կազմավորվել է 1999 թվականի փետրվարին։ Տարածաշրջանը կազմավորվել է 2009 թվականի հուլիսի 1-ին Լատվիայի Վանայի և Զանայի վարչական բարեփոխումների ավարտից հետո։


== Ազգային կազմ ==
2011 թվականի Լատվիայի մարդահամարի տվյալներով բնակչության ազգային կազմը բաշխվել է հետևյալ կերպ՝ 


== Տարածքային բաժանում ==
Քաղաք Կանդավա (լատիշ․՝ Kandavas pilsēta)
Վանեյի շրջան (լատիշ․՝ Vānes pagasts)
Զանտեյի շրջան (լատիշ․՝ Zantes pagasts)
Զեմիտեյի շրջան (լատիշ․՝ Zemītes pagasts)
Կանդավայի շրջան (լատիշ․՝ Kandavas pagasts)
Մատկոըլեյի շրջան (լատիշ․՝ Matkules pagasts)
Ցերեյի շրջան (լատիշ․՝ Cēres pagasts)


== Ծանոթագրություններ ==


== Արտաքին հղումներ ==
Կանդավայի շրջանի պաշտոնական կայքը(լատիշերեն)
Լուժկի (գյուղ, Իստրինսկի շրջան)

Անվան այլ կիրառումների համար տե՛ս՝ ԼուժկիԼուժկի (ռուս.՝ Лужки), գյուղ Ռուսաստանի, Մոսկվայի մարզի Իստրինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բենիկ Հարությունյան

Անվան այլ կիրառումների համար տե՛ս՝ Հարությունյան (այլ կիրառումներ)Բենիկ Նիկոլայի Հարությունյան (հունիսի 8, 1946(1946-06-08), Մարտակերտի շրջան, ԼՂԻՄ, Ադրբեջանական ԽՍՀ, ԽՍՀՄ), հայ բժիշկ։ Բժշկական գիտությունների դոկտոր (1991), պրոֆեսոր (1992), բուժծառայության գնդապետ։


== Կենսագրություն ==
1964-1970 թվականներին սովորել է Երևանի պետական բժշկական ինստիտուտի բուժական ֆակուլտետում, 1977-1979 թվականներին՝ Մոսկվայի բժիշկների կատարելագործման կենտրոնական ինստիտուտի վիրաբուժության գծով հատուկ կլինիկական օրդինատուրան,
1987-1989 թվականներին՝ Մոսկվայի Իվան Սեչենովի անվան առաջին բժշկական ինստիտուտի ընդհանուր վիրաբուժության գծով դոկտորանտուրան։


== Աշխատանքային գործունեություն ==
1970-1972 թվականներին եղել է Խորհրդային բանակի գնդի ավագ բժիշկ, 1972-1974 թվականներին աշխատել է Արագածի շրջանում որպես գլխավոր բժշկի բուժական գծով տեղակալ, վիրաբույժ, 1974-1977 թվականներին՝ Վարդենիսի բուժմիավորման գլխավոր բժիշկ,
1979-1980 թվականներին աշխատել է ՀՀ առողջապահության նախարարության բուժական վարչությունում, 1980-1983 թվականներին՝ Մալիի հանրապետության Գաբրիել Տուրէի անվան հոսպիտալում որպես ավագ վիրաբույժ,
1983-1984 թվականներին՝ Չարենցավանի քաղաքային հիվանդանոցում, գլխավոր բժիշկ, վիրաբույժ, 1984-1987 թվականներին՝ Հրազդանի բուժմիավորման գլխավոր բժիշկ, վիրաբույժ, 1990-1993 թվականներին՝ Երևանի պետական բժշկական համալսարանի վիրաբուժական հիվանդությունների թիվ 1 ամբիոնի պրոֆեսոր, 1991-1992 թվականներին՝ ՀՀ ԱՆ բուժ-կանխարգելիչ օգնության գլխավոր վարչության պետ, 1992-1993 թվականներին՝ ԵՊԲՀ աղետների բժշկության ամբիոնի վարիչ, 1993-1995 թվականներին՝ ՀՀ ՊՆ Ռազմաբժշկական վարչության պետ, 1993-1997 թվականներին՝ ԵՊԲՀ ռազմադաշտային վիրաբուժության ամբիոնի պետ, 2001 թվականից՝ ՌԴ Բժշկատեխնիկական գիտությունների ակադեմիայի հայաստանյան մասնաճյուղի նախագահ, 2002 թվականից՝ ՀՀ ԱՆ Կուրորտաբանության և ֆիզիկական բժշկության գիտահետազոտական ինստիտուտի տնօրեն, 2003-2011 թվականներին՝ ՀՀ ԱՆ Ս. Ավդալբեկյանի անվան առողջապահության ազգային ինստիտուտի վերականգնողական թերապիայի և կուրորտաբանության ամբիոնի վարիչ, 2010 թվականից՝ ՀՀ պաշտպանության նախարարի խորհրդական ռազմաբժշկական հարցերով, 2011 թվականից՝ ԵՊԲՀ ռեաբիլիտալոգիայի, ֆիզիոթերապիայի և սպորտային բժշկության ամբիոնի վարիչ։


== Անդամակցություն ==
«Արցախ» Հայրենակցական ԲՄ նախագահության անդամ (1998)։
Ռուսաստանի Դաշնության Բնական գիտությունների Ակադեմիայի իսկական անդամ (1998)
Ռուսաստանի Դաշնության Բժշկա-տեխնիկական գիտությունների Ակադեմիայի իսկական անդամ (2001)։
«Բալնեոլոգների և կուրորտաբանների հայկական ընկերության» նախագահ (2004)։
«Առողջապահության կազմակերպիչների միավորում» Հ/Կ նախագահության անդամ (2006)։
ՀՀ Նախագահին կից Հանրային խորհրդի անդամ, առողջապահության և սոցիալական հարցերի հանձնաժողովի կոլեգիայի անդամ (2008)։


== Մրցանակներ ==
ԽՍՀՄ բարձրագույն պարգև, «Առողջապահության գերազանցիկ» մեդալ
«Պատվո նշան» շքանշան
«Պիրոգովի մեդալ» շքանշան
«Գիտության և արվեստի ասպետ» շքանշան
«Վերնադսկու ոսկե աստղ» շքանշան
«Չիժևսկու ոսկե մեդալ շքանշան
«Ռոբերտ Կոխի ոսկե մեդալ»
ՀՀ զինված ուժերի 20-ամյակի ոսկե մեդալ
ՀՀ ՊՆ Մարշալ Բաղրամյանի մեդալ


== Ծանոթագրություններ ==
Յաբլոնկա (գյուղ, Նովոդուգինսկի շրջան)

Անվան այլ կիրառումների համար տե՛ս՝ ՅաբլոնկաՅաբլոնկա (ռուս.՝ Яблонька), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Every Day Is a Holiday

«Every Day Is a Holiday» (թարգմ․՝ «Ամեն օրը տոն է»), երգ, որը գրել և ձայնագրել է ամերիկացի երգչուհի Քեթի Փերրին։ Ձայնագրության պրոդյուսեր է դարձել Դյուք Դյումոնը։ Երգը պարային և ավանդական սուրբծննդյան երաժշտության խառնուրդ է։ Սա Փերիի կարիերայի առաջին սուրբծննդյան երգն է։


== Թողարկում ==
Երգը թողարկվել է 2015 թվականի նոյեմբերի 23-ին։ Նույն օրը ներկայացվել է երկու րոպեանոց գովազդային հոլովակ, որում ցուցադրվել է 2015 թվականի H&M ընկերության տոնական հավաքածուն։ Դրանում Փերրին գործում է թխվածքաբլիթե մարդուկների, նվերների և մեծ արջերի հետ՝ հագած տոնական տարբեր հագուստներ, որոնք պատրաստել է H&M-ը։ գովազդային հոլովակը նկարահանվել է ռեժիսոր Յոնաս Ակերլունդի կողմից 2015 թվականի հուլիսին։


== Քննադատական արձագանքներ ==
Business Insider-ից Լարա Օ'Ռեյլին տեսանյութը նկարագրել է որպես «տարօրինակ», մինչդեռ Idolator-ից Բյանկա Գրեյսին նկարագրել է որպես «մի քիչ անպետք, բայց ուրախ»։ Fuse-ից Ջեֆ Բեջամինը երգը համարել է «գրավիչ» և այն առաջին տեղն Է զբաղեցրել «2015 թվականի լավագույն տոնական երգերի» ցանկում։ VH1-ի գրախոսը նույնպես դրական արձագանք է տվել՝ գովազդային հոլովակը անվանելով «ուրախ» և «եռանդուն», իսկ Փերիի զգեստները՝ «լավը»։ Marie Claire-ից Լորեն Վալենտինը երգը անվանել է «թրեք, որը լի է բարի լուրերով»։ Esquire-ի Մեթ Միլլերը տեսահոլովակին բացասական արձագանք է տվել։ Glamour-ի գրախոս Քրիստոֆեր Ռոզան երգն ընդգրկել է Փերիի վատագույն երգերի ցանկի 7-րդ հորիզոնականում։


== Ծանոթագրություններ ==


== Արտաքին հղումներ ==
 From the Makers of Happy & Merry H&M presents Katy Perry
Պորտու Վալտեր

Պորտու Վալտեր (պորտ.՝ Porto Walter), համայնք Բրազիլիայում՝ Ակրի նահանգի կազմում։ Գտնվում է Վալի դու Ժուրուայի մարզում։ Մտնում է Կրուզեյրու դու Սուլի գավառի կազմի մեջ։ Բնակչությունը կազմում է 8170 մարդ՝ 2007 թվականի տվյալներով։ Գրավում է 6135,544 կմ2 տարածք։ Բնակչության խտությունը՝ 1,3 մարդ/կմ²։
Քաղաքի հովանավորն է համարվում սուրբ Սեբաստիանը։ Քաղաքի տոնը նշվում է հունիսի 25-ին։


== Պատմություն ==
Քաղաքը հիմնադրվել է 1910 թվականին։


== Վիճակագրություն ==
Համախառն ներքին արդյունքը 2005 թվականի դրությամբ, կազմում է 25 925 197 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով 2005 թվականի դրությամբ կազմում է 5224,75 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը 2000 թվականի դրությամբ կազմում է 0,540 (տվյալները՝ ՄԱԿ-ի զարգացման ծրագրի)
Սավելովո (գյուղ, Տրոստյանեցի շրջան)

Սավելովո (ուկրաիներեն՝ Савелове), գյուղ Ուկրաինայի Սումիի մարզի Տրոստյանեցի շրջանում։
2001 թվականի տվյալներով Սավելովո գյուղում բնակվում էր 26 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
70 (թիվ)

70 (յոթանասուն), բնական թիվ է


== Գիտության մեջ ==
70-ը Իթերբիումի ատոմային թիվն է
70 կարգային թիվն է կրում Պանոփեա աստերոիդը


== Տե'ս նաև` ==
70-րդ հարավային զուգահեռական
70-րդ հյուսիսային զուգահեռական
70 թ.
Մ. թ. ա. 70 թ.
1970 թ.
Միշել դը լ’Օպիտալ

Միշել դը լ’Օպիտալ (ֆր.՝ Michel de l'Hospital, ոչ վաղ քան 1503 և ոչ ուշ քան 1507, Chaptuzat - մարտի 13, 1573, Բութինյը սյուղ Էսոն, arrondissement of Étampes, Էսոն, Իլ-դը-Ֆրանս, Ֆրանսիայի մետրոպոլիս, Ֆրանսիա), ֆրանսիացի պետական գործիչ, բանաստեղծ, հումանիստ։


== Ծագում ==
Միշել դը լ’Օպիտալը ծնվել է 1504-1507 թվականների միջև Օվերնի Էգյուպերս քաղաքատիպ ավանում (ֆր.՝ Aigueperse)։ Հայրը բժշկական գիտությունների դոկտոր էր, ծառայում էր Շարլ դե Բուրբոնին, ով շնորհազրկեց նրան։ Այդ պատճառով դը լ’Օպիտալը մանուկ հասակում ստիպված եղավ հեռանալ Ֆրանսիայից։


== Ծանոթագրություններ ==
Օլխի (գյուղ, Զոլոտոնոշայի շրջան)

Անվան այլ կիրառումների համար տե՛ս՝ Օլխի (այլ կիրառումներ)Օլխի (ուկրաիներեն՝ Вільхи), գյուղ Ուկրաինայի Չերկասիի մարզի Զոլոտոնոշայի շրջանում։
Չճշտված տվյալներով Օլխի գյուղում բնակվում էր 866 մարդ։ Բնակավայրը զբաղեցնում է 18,26 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովածու (1878)

Ժողովածու (1878), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1878 թվի տակ։ Ձեռագիրը գրվել է Հովսեփ գրիչի կողմից։ Գրված է թղթի վրա, որը ունի 24,6x18,5 չափս։ Ձեռագիրը կազմված է 58 թերթից։ Գրված է երկսյուն՝ բոլորգրով։ Կազմը՝ կաշեպատ տախտակ դրոշմազարդ։ Հիշատակարան՝ գրչի՝ 39բ, 58բ։ Ունի լուսանցազարդ մանրանկարներ։


== Բովանդակություն ==
Դաւթի Անյաղթի Ներբողևան ի խաչն։
Ներս Շնորհալւոյ Ներբող ի հրեշտակս։
Յաղագս տօնի խաչին։
Ի Հարանց վարուց։
Կիւրղի Երուսաղթմացոյ Վասն պատաբադաց։
Դաշանց Բուղթ։


== Ծանոթագրություններ ==
Ռադյանսկոե (գյուղ, Կորոստենի շրջան)

Անվան այլ կիրառումների համար տե՛ս՝ ՌադյանսկոեՌադյանսկոե (ուկրաիներեն՝ Радянське), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1832 թվականին։
2001 թվականի տվյալներով Ռադյանսկոե գյուղում բնակվում էր 110 մարդ։ Բնակավայրը զբաղեցնում է 0,053 կմ² տարածք։ Բնակչության խտությունը կազմում էր 2075,47 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ագուստու Տասու Ֆրագոզու

Ագուստու Տասու Ֆրագոզու (պորտ.՝ Augusto Tasso Fragoso, օգոստոսի 28, 1869(1869-08-28), Սան Լուիս (Մարանյան), Բրազիլիա - սեպտեմբերի 20, 1945(1945-09-20), Ռիո դե Ժանեյրո, Բրազիլիա), բրազիլացի ռազմական և պետական գործիչ, եղել է ռազմական խունտայի ղեկավարը, որը երկիրը ղեկավարել է 1930 թվականի հոկտեմբերի 24-ից նոյեմբերի 3-ն ընկած ժամանակահատվածում։


== Կենսագրություն ==
1889 թվականին Ֆրագոզուն ավարտել է հրետանային ուսումնարանը, այնուհետև սովորել է ռազմական դպրոցում, որտեղ աշակերտել է Բենյամին Կոստանդին։ 1918  թվականին ստացել է գեներալի կոչում, այնուհետև ծառայել է ցամաքային զորքերում՝ որպես շտաբի պետ։ 1930 թվականին գլխավորել է ռազմական խունտան, որը ղեկավարում էր Բրազիլիան հեղափոխության ժամանակ։ 1933-1939 թվականներին Ֆրագոզուն զբաղեցրել է Բրազիլիայի Գերագույն ռազմական դատարանի ղեկավարի պաշտոնը։


== Հիշատակում ==
Աուգուստ Ֆրագոզուի պատվին անվանակոչվել է Մարանյան նահանգի Տասու Ֆրագոզուի քաղաքապետարանը, որը հիմնադրվել է 1964 թվականին։


== Անձնական կյանք ==
Եղել է Պորտուգալիայի նախագահ Օշքար Կարմոնի զարմիկը։


== Մատենագիտություն ==
Araripe, General Tristão de Alençar, Tasso Fragoso − Um pouco de História do Nosso Exército, Biblioteca do Exército Editora, 1960.
Koifman, Fábio, Organizador −Presidentes do Brasil, Editora Rio, 2001.


== Աշխատանքներ ==
A Revolução Farroupilha
Históra da Guerra entre a Tríplice Aliança e o Paraguai (1934, in 5 volumes).
Os Franceses no Rio de Janeiro.


== Ծանոթագրություններ ==


== Արտաքին հղումներ ==
Կենսագրություն (պորտ.)
Ագուստու Տասու Ֆրագոզուն՝ Բրազիլիայի նախագահի կայքում (պորտ.)
Անդրեևկա (գյուղ, Բլիզնյուկովի շրջան)

Անվան այլ կիրառումների համար տե՛ս՝ ԱնդրեևկաԱնդրեևկա (ուկրաիներեն՝ Андріївка), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1775 թվականին։
2001 թվականի տվյալներով Անդրեևկա գյուղում բնակվում էր 137 մարդ։ Բնակավայրը զբաղեցնում է 0,28 կմ² տարածք։ Բնակչության խտությունը կազմում էր 489,29 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոնոպլյանկա (գյուղ, Պերևոզսկի շրջան)

Անվան այլ կիրառումների համար տե՛ս՝ Կոնոպլյանկա (այլ կիրառումներ)Կոնոպլյանկա (ռուս.՝ Коноплянка), գյուղ Ռուսաստանի Նիժնի Նովգորոդի մարզի Պերևոզսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վալանսիեն

Վալանսիեն (, also UK: , ֆրանսերեն:  ( ); հոլ.՝ Valencijn; պիկարդ.՝  Valincyinne; լատ.՝ Valentianae), քաղաք և համայնք Ֆրանսիայի հյուսիսում՝ Նոր (Nord) դեպարտամենտում։ Ընկած է Շելդա (Scheldt, (ֆր.՝ Escaut) գետի ափին, Օ դը Ֆրանս երկրամասի վարչական կենտրոնից՝ Լիլ քաղաքից 52 կիլոմետր դեպի հարավ-արևելք, երկրի մայրաքաղաք Փարիզից շուրջ 200 կիլոմետր դեպի հյուսիս-արևելք։ 2017 թվականի տվյալներով Վալանսիենի բնակչության թվաքանակը եղել է 43 336։


== Պատմություն ==
Վալանսիենն առաջին անգամ հիշատակվել է 693 թվականին, ֆրանկների արքա Հոլդվիգ II-ի (ֆր.՝ Clovis II, 633 կամ 634 —  657)) փաստաթղթերից մեկում։ 1677 թվականին Լյուդովիկոս Տասնչորսերորդին՝ Լուի Արև արքային հաջողվել է նվաճել քաղաքը և ներառել Ֆրանսիայի կազմի մեջ։ Ժամանակի ընթացքում այն դարձել է կարևորագույն բերդաքաղաքներից մեկը Ֆրանսիայի հյուսիս-արևելքում։
1890 թվականին Վալանսիենը զրկվել է բերդաքաղաքի կարգավիճակից, նրա հզոր պարիսպներն ավերվել են։ 1900 թվականին քաղաքը պարգևատրվել է Պատվո լեգեոնի շքանշանով։
Համաշխարհային երկու պատերազմների ժամանակ քաղաքն ավերվել է։ Երկրորդ աշխարհամարտից հետո նրա կենտրոնը վերակառուցվել է։


== Տնտեսություն ==
Հնուց ի վեր Վալանսիենը հռչակվել է ժանեկագործությամբ։ Արդյունաբերական հեղափոխության ժամանակ նրա տնտեսությունը կապվել է մերձակա ածխահանքի օգտագործման հետ, որն այն ժամանակներում միակն էր Ֆրանսիայում։ XX դարի վերջերից հիմնական ուշադրությունը դարձվել է ավտոմեքենաշինությանը։ 1968 թվականին բացվել է Վալանսիենի համալսարանը։ 


== Ժողովրդագրություն ==


== Քույր քաղաքներ ==
Վալանսիենը բարեկամական ու գործընկերային հարաբերություններ է հաստատել հետևյալ քաղաքների հետ.

 Ագրիջենտո (իտալերեն՝ Agrigento), Իտալիա
 Գլիվիցե (լեհ.՝ Gliwice), Լեհաստան
 Դյուրեն (գերմ.՝ Düren), Գերմանիա
 Իչան ( չինարեն հեշտ. 宜昌 , պինին: Yíchāng), Չինաստան
 Մեդուեյ (անգլ.՝ Medway), Անգլիա
 Չաթեմ (անգլ.՝ Medway), Անգլիա
 Մոսկվա, Ռուսաստան
 Նակա (շվեդերեն՝ Nacka), Շվեդիա
 Միշկոլց (հունգ.՝ Salgótarján), Հունգարիա
 Օբուդա, Հունգարիա


== Անվանի անձինք ==
Վալանսիենում են ծնվել ֆրանսիացի գրող, նկարիչ Լուի Կատիոն (Louis Cattiaux, 1904 – 1953), նշանավոր նկարիչ Ժան-Անտուան Վատոն (Jean-Antoine Watteau, (1684-1721):


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
 Մեդիաֆայլեր Valenciennes թեմայով Վիքիպահեստում:
Քաղաքի պաշտոնական կայքէջը՝ ֆրանսերեն
Discover Valenciennes: ֆրանսերեն
Nordmag History of Valenciennes
Վալանսիենի ամրությունները
Национальный институт статистики
Результаты муниципальных выборов 2020 года
Топографическая карта Валансьена и его окрестностей, представляющая расположения, позиции, батареи и осадные работы вокруг этого места в 1793 г.
Անխելա Բալյեստեր Մունյոս

Անխելա Բալյեստեր Մունյոս (իսպ.՝ Ángela Ballester Muñoz, հունիսի 15, 1980(1980-06-15), Գանդիա, Վալենսիա, Վալենսիա, Իսպանիա), իսպանացի պետական և քաղաքական գործիչ, Իսպանիայի 11-րդ և 12-րդ գումարյան պատգամավորական ժողովի անդամ։


== Կենսագրություն ==
Անխելա Բալյեստեր Մունյոսը ծնվել է 1980 թվականի հունիսի 15-ին Իսպանիայի արևելքում գտնվող Գանդիա քաղաքում։ Ավարտել է Վալենսիայի համալսարանի պատմության, ինչպես նաև Բարսելոնայի ինքնավար համալսարանի միջազգային հարաբերությունների և միջմշակութային հաղորդակցության ֆակուլտետները։
Դրանից հետո ստացել է միջազգային հարաբերությունների մասնագիտական որակավորման մագիստրոսի կոչում։
Համալսարանական կրթությունն ավարտելուց հետո «մենք մեր պետության քաղաքացիներն ենք» քաղաքացիական խորհրդի անդամ։ 2014 թվականին անդամակցել է նորաստեղծ «Մենք կարո՛ղ ենք» ձախակողմյան կուսակցությանը, որի հետ մեկտեղ դարձել է Վալենսիայի ինքնավար համայնքի քաղաքացիական խորհրդի անդամ՝ քարտուղարի պաշտոնով։
2015 և 2016 թվականների համընդհանուր ընտրությունների արդյունքում ընտրվել է Իսպանիայի Թագավորության կորտեսի պատգամավոր՝ Վալենսիայի ինքնավար համայնքի ընտրատարածքից։


== Ծանոթագրություններ ==
Ալպիական նրբագեղիկ

Ալպիական նրբագեղիկ (լատ.՝ Prunella coilaris), նրբագեղիկների ընտանիքի թռչուն։ Նստակյաց է, քիչ տարածված։


== Արտաքին կառուցվածք ==
Մարմնի երկարությունը 18 սմ է, թևերի բացվածքը՝ 30-32,5 սմ։ Հասուն անհատների փետրածածկը դարչնամոխրագույն է, մարմնի կողքերը՝ դարչնագույն՝ շիկակարմիր խայտերով, թևերը ծածկող սև փետուրների և պոչի ծայրերը՝ սպիտակ, կտուցի հիմքը՝ վառ դեղին, կոկորդը՝ սև ու սպիտակ զոլերով։ Երիտասարդների փետրածածկն ավելի խամրած է և դարչնագույն, թևերի ու պոչի ծայրերը՝ դեղնավուն։


== Վարք ==
Բնակվում է ալպյան գոտու քարքարոտ վայրերում, ձմռանը՝ ցածրադիր շրջաններում։ Սիրում է քարերին նստած կտուցով մաքրել և հարդարել փետուրները, միաժամանակ ընդունել արևի լոգանք։ Սնվում է անողնաշարավորներով։


== Բնադրում ==
Բույնը գավաթաձև է, կառուցում է ժայռերի ճեղքերում կամ թփուտների տակ։ Մայիսի կեսերին դնում է 23 մմ տրամագծով, բաց կապույտ 3-4 ձու։ Ձագերը հայտնվում են հունիսի 2-րդ տասնօրյակից մինչև հուլիսի 2-րդ տասնօրյակի վերջը։


== Արտաքին հղումներ ==
Ալպիական նրբագեղիկը Յակոբեան բնապահպանական կենտրոնում
Պյատիլետկա (Դուբովսկի շրջան)

Անվան այլ կիրառումների համար տե՛ս՝ Պյատիլետկա (այլ կիրառումներ)Պյատիլետկա (ռուս.՝ Пятилетка), գյուղակ (խուտոր) Ռուսաստանի Դաշնության Ռոստովի մարզի Դուբովսկի շրջանում։ Մտնում է Պրիսալսկի գյուղական համայնքի կազմի մեջ։
Հովսեփ Ոսկանյան

Հովսեփ Ոսկանյան (փետրվարի 12, 1883(1883-02-12), Բաքու, Ռուսական կայսրություն - նոյեմբերի 22, 1939(1939-11-22), Երևան, Հայկական ԽՍՀ, ԽՍՀՄ), հայ դերասան, ռեժիսոր, թատերական գործիչ։ Ադրբեջանական ԽՍՀ վաստակավոր արտիստ (1931)։
Արուս Ոսկանյանի ամուսինը։


== Կենսագրություն ==
Հ. Ոսկանյանը 1902 թ.-ին ընդունվում է Մոսկվայի ֆիլհարմոնիական դպրոց։ Աբելյան-Արմենյան թատերախմբի կազմի մեջ հանդես է եկել Կոստանդնուպոլսում։ Հենց այստեղ էլ Ոսկանյանն ամուսնացել է Արուսյակ Դարպասյանի՝ նույն ինքը Արուս Ոսկանյանի հետ։ Հյուրախաղերով հանդես է եկել նաև Թիֆլիսում և Բաքվում։ Ոսկանյանը նպաստել է օպերետային ժանրի տարածմանը Անդրկովկասում։
Կազմակերպել է մի շարք թատերախմբեր, շրջագայել Անդրկովկասում, Ռուսաստանում։


== Դերերը թատրոնում ==
Հայրապետ աղա՝ «Ազրայիլ»
Տոկերամո՝ «Թայֆուն»
Շտոկման՝ «Դոկտոր Շտոկման»
Բելուգին՝ «Բելուգինի ամուսնությունը»
Քաջ Նազար՝ «Քաջ Նազար»
Օթելլո՝ «Օթելլո»
Սերգեյ-բեկ՝ «Նամուս»


== Գրականություն ==
Բարսեղյան Ա., Հովսեփ Ոսկանյան, Ե., 1968:


== Ծանոթագրություններ ==
Ասեկովո

Ասեկովո (ռուս.՝ Асеково), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հուսիկ Արա

Հուսիկ Արա (իրական անուն-ազգանուն՝ Ֆելիքս Եղիազարյան, հունիսի 24, 1967(1967-06-24)), հայ բանաստեղծ, ՀԳՄ անդամ։
Ծնվել է Արարատի մարզի Մրգավետ գյուղում։ Ավարտել է Երևանի թիվ 10 միջնակարգ դպրոցը։ 1991-1996 թվականներին սովորել է ԵՊՀ բանասիրական ֆակուլտետի Ժուռնալիստիկայի բաժնում։ Առաջին բանաստեղծությունը տպագրել է 1985 թվականին «Ավանգարդ» թերթում։ 2001 թվականից Հայաստանի գրողների միության անդամ է։


== Հրատարակած գրքեր ==
Մարդու որդիները (պոեզիա) 1996 թվական
Լուսանցքի մարդիկ (պոեզիա) 2003
Սևագրություններ (պոեզիա) 2004
Անիծվածները (հրապարակախոսություն) 2010, «Միքայել Նալբանդյանի» անվան մրցանակ
Միայնակ շան լուսնահաչը (գեղարվեստական արձակ) 2012
Աստծո հետ խոսելու ժամանակը (պոեզիա) 2012
Ազատության հրապարակ (բանաստեղծություններ, պոեմներ, էսսե), Ե., Անտարես, 2013, 104 էջ։
Տան դուռը (բանաստեղծություններ, պոեմներ, էսսե), Ե., Անտարես, 2015, 176 էջ։
Երևան քաղաք (բանաստեղծություններ, պոեմ), Ե., Անտարես, 2016, 72 էջ։


== Մրցանակներ և պարգևներ ==
ԱԺ երիտասարդական խորհրդարանի «Տարվա լավագույն երիտասարդ բանաստեղծ» (2008)
Պարույր Սևակի անվան պոեզիայի մրցանակ (2008)
ՀԳՄ Միքայել Նալբանդյանի անվան հրապարակախոսության մրցանակ (2010)
Հայերի համաշխարհային կոնգրեսի և Ռուսաստանի հայերի միության սահմանած «Հայը 21-րդ դարասկզբին» անտիպ գեղարվեստական արձակին տրվող մրցանակ (2011)։
ՀԳՄ Ավետիք Իսահակյանի անվան պոեզիայի մրցանակ (2012)


== Ծանոթագրություններ ==


== Արտաքին հղումներ ==
Նիկոլականությունը աղանդ է
Կորած սերունդ
Գարնան և սիրո ջարդը
Հիստոններ

Հիստոններ,  թույլ հիմնային հատկություններով օժտված պարզ սպիտակուցների խումբ։ Մոլային զանգվածը՝ 5.000-ից մինչև 37.000։ Պարունակվում են կենդանիների բջիջների մեծ մասում, հատկապես էրիթրոցիտներում ու վահանագեղձում։ Հիմնային հատկությունները պայմանավորված են հիսաիդին, փղին և արգինին ամինաթթուների առկայությամբ։ Բջիջների կորիզներում այն դեզօքսիռիբոնուկլեինաթթուների (ԴՆԹ) հետ կազմում են նուկլեոհիստոն համալիր։ Հիստոնները ներկայացված են 5 ֆրակցիաներով՝ H1, H2A, H2B, H3 H4։ Դրական լիցքավորված հիմնային սպիտակուցներ են, ուստի բավականին ամուր կապերով միանում են ԴՆԹ-ի հետ, ինչով էլ խոչընդոտում են նրանում պարփակված կենսաբանական ինֆորմացիան կարդալուն։ Սրանով հիստոնային սպիտակուցները կատարում են կարգավորիչ դեր։ Հիստոնները ունեն նաև կառուցվածքային նշանակություն ապահովում են քրոմոսոմներում ԴՆԹ-ի տարածական կազմավորվածությունը։
Ուռուտ (Էրզրումի գավառ)

Անվան այլ կիրառումների համար տե՛ս՝ Ուռուտ (այլ կիրառումներ)Ուռուտ, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր գավառի արևելյան սահմանի մոտ, Օլթի քաղաքից 14-15 կմ հարավ-արևելք, Օլթիի գետի ավազանի վտակներից մեկի ափին։


== Աշխարհագրություն ==
Գյուղից արևելք և արևմուտք տարածվում են անտառներ։


== Բնակչություն ==
1877-1878 թվականներին ուներ 15 տուն՝ 60 թուրք բնակչով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Խոսե Մարիա Ռիվաս

Խոսե Մարիա Ռիվաս Մարտինես (իսպ.՝ José María Rivas Martínez, մայիսի 12, 1958(1958-05-12), Սան Սալվադոր - հունվարի 9, 2016(2016-01-09)), 1980-ականների սալվադորցի ֆուտբոլիստ, հարձակվող։ Ֆուտբոլիստի կարիերայի ընթացքում հայտնի է եղել «Մանդինգո» (Mandingo) մականվամբ։
Պրոֆեսիոնալ կարիերայի հիմնական մասն անց է կացրել Սան Վինսենտեի «Ինդեպենդիենտե Նասիոնալ 1906» և մայրաքաղաքի «Ատլետիկո Մարտե» ակումբների կազմում։ Կարիերայի վերջին տարիներին խաղացել է բելիզյան «Սան Պեդրո Սիհավքս» (Բելիզ Սիթի), սալվադորյան «Ուրական» (Ատիկուսայա) և «Կոխուտեպեկե» (Կոխուտեպեկե) թիմերի մարզաշապիկներով։
1985 թ. ստացել է Սալվադորի առաջնության «ոսկե խաղակոշիկ» և «ոսկե գնդակ» մրցանակները։
Կարիերան սկսել է և տարիներ անց ավարտել Զակատեկոլուկա քաղաքի «Պլատենսե» ակումբում։ Հանդես է եկել նաև մայրաքաղաքային «Ալյանսա», Սանտա Անա քաղաքի ՖԱՍ և Կոխուտեպեկե քաղաքի համանուն ակումբների կազմում։ ՖԱՍ-ի կազմում 1984 թ. հաղթել է երկրի առաջնությունում։
Սալվադորի հավաքականի կազմում իր նորամուտը նշել է 1980 թ. մարտ ամսին Պանամայի հետ խաղում. ազգային թիմում խաղացել է տասը տարի։ Ալֆարոն ներկայացրել է Սալվադորը աշխարհի առաջնությունների 17 ընտրական հանդիպումներում և Իսպանիայում կայացած 1982 թ. աշխարհի առաջնության բոլոր երեք հանդիպումներում։ Հավաքականում անցկացրած 97 հանդիպումների ընթացքում (ներառյալ ոչ պաշտոնական հանդիպումները) խփել է 42 գոլ՝ զբաղեցնելով Սալվադորի հավաքականի բոլոր ժամանակների ռմբարկուների ցուցակում երկրորդ հորիզոնականը։ Վերջին միջազգային հանդիպումն անց է կացրել 1989 թ. նոյեմբեր ամսին Միացյալ Նահանգների դեմ՝ 1990 թ. աշխարհի առաջնության ընտրական մրցաշարի շրջանակներում։


== Հղումներ ==
Տեղեքարտ Խոսե Մարիա Ռիվաս; ՖԻՖԱ-ի պաշտոնական կայք Archived 2013-01-11 at the Wayback Machine., worldfootball.net (անգլ.)
Սալվադորի հավաքականի բոլոր ժամանակների ռմբարկուները; RSSSF-ի արխիվ (անգլ.)
Մանդիգո Ռիվասի մասին; fusaflor.org(չաշխատող հղում) (իսպ.)
(5120) Բիտիաս

(5120) Բիտիաս (անգլ.՝ Bitias), աստերոիդ Յուպիտերի տրոյացիներից։ Հայտնաբերվել է 1988 թվականի հոկտեմբերի 13-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 5,281983 ա. մ., առավելագույնը մոտենում է 4,693 ա. մ. հեռավորության վրա և հեռանում 5,8709 ա. մ.։ Արեգակի շուրջ մեկ ամբողջական պտույտ է կատարում 4433,98 երկրային օրվա ընթացքում, իր ուղեծրով շարժվելով միջինում 0,081191 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 24,99° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5120) Բիտիաս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռազմական ավիացիա

Ռազմական ավիացիա, պետական ավիացիա է, որը նախատեսված է պաշտպանական բնույթի խնդիրներ լուծելու, մարտական հերթապահություն իրականացնելու, մարտական գործողությունների անցկացման, զորքերի և սպառազինության տեղափոխման, հետախուզության ապահովման և այլ նպատակներով։


== Ավիացիայի տեսակներն ու տարատեսակները ==
Ավիացիայի հիմնական տեսակներն են՝

Ռազմաճակատային ավիացիա
Բանակային ավիացիա
Բեռնատար ավիացիա
Հեռահար ավիացիաԱվիացիայի հիմնական տարատեսակներն են՝

Կործանիչ ավիացիա
Կործանիչ-ռմբակոծիչ ավիացիա
Հարձակողական ավիացիա
Ռմբակոծիչ ավիացիա
Հետախուզական ավիացիա, այդ թվում անօդաչու
Հատուկ ավիացիա
Տրանսպորտային ավիացիաՊետության ռամական ավիացիայի կազմի մեջ մտնում են՝

Ռազմա-օդային ուժերի ավիացիան՝ Զինված ուժերի տեսակի ավիացիա;
Զինված ուժերի տեսակների և զորքերի տարատեսակների ավիացիա՝ ցամաքային զորքերի, ռազմածովային նավատորմի, ՀՕՊ զորքեր, ռազմավարական նշանակության հրթիռային զորքեր, տիեզերական զորքերի ավիացիա;
Նախարարությունների և գերատեսչությունների ավիացիա (ԱԻՆ, ՆԳՆ, ԱԴԾ, սահմանապահ զորքեր)։Ռազմական ավիացիայի հոմանիշներն են համարվում զինված ուժերի ավիացիան և պաշտպանության նախարարության ավիացիան։


== Համաշխարհային ռազմական ավիացիայի թվաքանակը ==

2014 թվականի դրությամբ ռազմական ավիացիայի խոշորագույն համակազմ ունեին հետևյալ երկրները`

ԱՄՆ` 13 902 թռչող սարք
Ռուսաստան՝ 3 429 թռչող սարք
Չինաստան՝ 2 860 թռչող սարք


== Տես նաև ==
Քաղաքացիական օդային նավատորմ
Ուղղաթիռ
Ինքնաթիռ
Անօդաչու օդանավեր


== Ծանոթագրություններ ==


== Արտաքին հղումներ ==
Aviation History. New York: Primedia Special Interest Publications, 1996. 15 Feb. 2006
Gross, Charles Joseph. American Military Aviation: The Indispensable Arm. College Station Texas A&M University Press, 2002. 13 Feb. 2006
Rusnac, Mircea, The Monument with a Propeller,http://www.museum.com/ja/showdia/id=4589 Archived 2016-03-03 at the Wayback Machine.
Լեհաստանի խորհրդարանական ընտրություններ (2019)

Լեհաստանի Սեյմի և Սենատի ընտրություններ, պետք է անցկացվեն ոչ ուշ, քան 2019 թվականի նոյեմբերին։ Ընտրվելու են Սեյմի 460 պատգամավորներ և 100 սենատորներ։


== Ընտրական համակարգ ==
Սեյմի 460 պատգամավոր ընտրվում են բաց կուսակցական ցուցակներով՝ բազմամանդատ ընտրատարածքներով։ Տեղերը բաշխվում են Դոնթի մեթոդով՝ կուսակցությունների համար 5%-ի շեմով և կոալիցիաների համար 8%-ով (պահանջները չեն տարածվում ազգային փոքրամասնությունների կուսակցությունների վրա)։ Սենատորներն ընտրվում են միամանդատ ընտրատարածքներում քվեարկության արդյունքներով։ Պատգամավորության թեկնածուներն առաջադրվում են կամ քաղաքական կուսակցությունների ընտրական հանձնաժողովների կամ առանձին ընտրական հանձնաժողովների կողմից։


== Ընտրությունների օր ==
Լեհաստանի Սահմանադրության 98-րդ հոդվածի համաձայն՝ խորհրդարանի ընտրությունները պետք է անցկացվեն ոչ աշխատանքային օր, կիրակի կամ ազգային տոն, որը վերաբերում է 30-օրյա ժամկետին՝ մինչև Սեյմի և Սենատի լիազորությունների ժամկետի սկսվելուց 4 տարի անց։
Քանի որ ութերորդ գումարման Սեյմի և Սենատի առաջին նիստը տեղի է ունեցել 2015 թվականի նոյեմբերի 12-ին, ընտրությունները կարող են նշանակվել 2019 թվականի հոկտեմբերի 13-ին, հոկտեմբերի 20-ին, հոկտեմբերի 27-ին, նոյեմբերի 3-ին կամ նոյեմբերի 10-ին։ Այլ հնարավոր, սակայն քիչ հավանական տարեթվեր են հանդիսանում 2019 թվականի նոյեմբերի 1-ի (Բոլոր սրբերի օր) և նոյեմբերի 11-ի (Անկախության օր) պետական տոները։ Լեհաստանի Սահմանադրության համաձայն՝ Սեյմի և Սենատի ընտրությունները նշանակում է հանրապետության նախագահը խորհրդարանի ընթացիկ գումարման լիազորությունների ժամկետի ավարտից ոչ ուշ, քան 90 օր առաջ։


== Ծանոթագրություններ ==